สำนักงานกิจการฮัจญ์แห่งประเทศไทย นำผู้ประกอบการฮัจญ์ ลงพื้นที่ดูความพร้อมสถานที่ประกอบพิธีฮัจญ์ ก่อนพิธีจะเริ่มขึ้นอย่างเป็นทางการสัปดาห์หน้า
นายวุฒิวัย หวังบู่ ตัวแทนสำนักงานกิจการฮัจญ์แห่งประเทศไทย พร้อมด้วยหัวหน้ากลุ่มบริการภาคสนามฝ่ายซาอุดีอาระเบีย และผู้ประสานงานฝ่ายไทย รวมทั้งบริษัทผู้ประกอบการฮัจญ์ ได้เดินทางลงพื้นที่เพื่อตรวจความพร้อมที่ทุ่งมีนา ทุ่งมุสดาลีฟะห์ และทุ่งอารอฟะห์ ซึ่งเป็นสถานที่สำคัญในการประกอบพิธีฮัจญ์ของผู้แสวงบุญชาวไทย ทั้งนี้เพื่อเป็นการเตรียมความพร้อมแก่ผู้แสวงบุญชาวไทยที่จะเดินทางมาประกอบพิธีฮัจญ์อย่างเป็นทางการในช่วงสัปดาห์หน้า          นายวุฒิวัย หวังบู่ ตัวแทนสำนักงานกิจการฮัจญ์แห่งประเทศไทย กล่าวว่า วันนี้โอกาสดีที่ได้นำบริษัท และผู้ประกอบการมาดูสถานที่ล่วงหน้า เพื่อที่จะได้เตรียมการให้กับผู้แสวงบุญที่จะเดินทางมาในช่วงของสัปดาห์หน้า ซึ่งดูแล้วสถานที่ค่อนข้างมีความพร้อมมาก มีความเป็นระเบียบเรียบร้อย สะอาด โดยภาพรวมสถานที่ทั้ง 3 แห่งในวันนั้ถือว่ามีความพร้อม อาจจะมีบางส่วนเท่านั้นที่จะต้องมีการปรับปรุงและแก้ไขแต่ไม่ใช่เรื่องใหญ่ ซึ่งทางสำนักงานกิจการฮัจญ์แห่งประเทศไทย ก็มีการเตรียมการเป็นอย่างดี ทั้งการประชุมเจ้าหน้าที่ที่รับผิดชอบ ตลอดจนการประสานงานกับทางซาอุดีอาระเบีย นอกจากนี้แล้วในเรื่องของอาหาร ก็ได้มีการประสานไว้เป็นที่เรียบร้อย โดยจะมีอาหารสำเร็จรูปที่ส่งตรงมาจากประเทศไทยเพื่อให้ผู้แสวงบุญได้คลายความกังวลในเรื่องของรสชาดอาหารอีกด้วย          ขณะที่นายซอบรี แยแลขอ หนึ่งในผู้ประกอบการฮัจญ์จากจังหวัดปัตตานี กล่าวว่า จากการที่ได้สถานที่ขณะนี้มีความพร้อมเกินครึ่งแล้ว ทั้งเต็นท์ ห้องน้ำ และเรื่องอื่น ๆ โดยเฉพาะที่ทุ่งมีนาในปีนี้ ทางซาอุดีอาระเบียได้มีการปูพื้นกระเบื้องไว้อย่างดี หลังจากที่ผ่านมาเป็นเพียงแค่การปูพรมบนทราย ก็ถือเป็น ๆ เรื่องที่ดี ที่ทางซาอุดีอาระเบียอำนวยความสะดวกแก่ผู้แสวงบุญชาวไทย#สำนักงานกิจการฮัจญ์แห่งประเทศไทย #ผู้ประกอบการฮัจญ์ #สถานที่ประกอบพิธีฮัจญ์ #สำนักข่าวกรมประชาสัมพันธ์ #NNT #ILOVETHAILAND